pythainlp/thai-wiki-dataset-v4 huggingface dataset:
วัดโคมนาราม

วัดโคมนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบ้านแหลม จังหวัดเพชรบุรี ที่ดินตั้งวัดมีเนื้อที่ 22 ไร่ 16 ตารางวา อาณาเขต ทิศเหนือจดคลองเก่าบางแก้ว ทิศใต้ทิศตะวันออกและทิศตะวันตกจดที่ดินเอกชน ที่ธรณีสงฆ์ จำนวน 1 แปลง เนื้อที่ 19 ไร่
วัดโคมนาราม เดิมชื่อ วัดในบางแก้ว ตั้งวัดเมื่อ พ.ศ. 2430 เดิมวัดตั้งอยู่ใกล้ชายฝั่งทะเล ต่อมาต้องย้ายให้ตั้งอยู่ห่างชายฝั่งทะเลมากขึ้นเนื่องจากไม่สามารถประกอบศาสนกิจได้ ตลอดจนเป็นพื้นที่ฝังศพของผู้นับถือศาสนาอิสลามจากชุมชนบ้านปึก อำเภอจะนะ จังหวัดสงขลา พื้นที่บางส่วนถูกน้ำทะเลพัดหายไป จึงย้ายวัดมาตั้งทางทิศใต้ห่างจากวัดเดิมประมาณ 15 เส้น เป็นที่ดอนอยู่ระหว่างปากคลองบางทะลุกับปากคลองโพธิ์พระ วัดได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523
อาคารเสนาสนะที่สำคัญ ได้แก่ อุโบสถ กว้าง 8.15 เมตร ยาว 23.50 เมตร สร้างเมื่อ พ.ศ. 2519 เป็นอาคารคอนกรีตเสริมเหล็กครึ่งตึกครึ่งไม้ ศาลาการเปรียญ กว้าง 9.5 เมตร ยาว 17.5 เมตร สร้างเมื่อ พ.ศ. 2517 เป็นอาคารไม้ทรงไทย 2 ชั้น ครึ่งตึกครึ่งไม้ วิหาร กว้าง 6 เมตร ยาว 9 เมตร เป็นอาคารไม้ทรงไทย 2 ชั้น หอสวดมนต์ กว้าง 7.5 เมตร ยาว 9 เมตร สร้างเมื่อ 2517 เป็นอาคารไม้ทรงไทย ครึ่งตึกครึ่งไม้ 2 ชั้น และกุฏิสงฆ์ จำนวน 12 หลัง เป็นอาคารไม้ทรงไทย 2 หลัง ครึ่งตึกครึ่งไม้ 10 หลัง
เคเค (นักร้อง)

กฤษณกุมาร กุนนาถ (Krishnakumar Kunnath; 23 สิงหาคม 1968 – 31 พฤษภาคม 2022) หรือเป็นที่รู้จักในชื่อ KK เป็นนักร้องเพลงประกอบภาพยนตร์ชาวอินเดีย มีผลงานเพลงทั้งในภาษาฮินดี, ทมิฬ, เตลูกู, กันนาดา, มลยาฬัม, มราฐา, โอริยา, เบงกอล, อสาม และ คุชราต
KK เริ่มต้นอาชีพในสายดนตรีด้วยการร้องเพลงและทำนองประกอบโฆษณา เขาเดบิวต์ในภาพยนตร์จากซาวด์แทร็กให้กับ เอ. อาร์. ระห์มาน ในปี 1999 เขาปล่อยอัลบัมเดบิวต์ในชื่อ "Pal" ซึ่งมีเพลง ""Pal" และ "Yaaron"" ที่เป็นที่นิยมมากในงานเลี้ยงอำลาของโรงเรียนในอินเดีย เพลงดังอื่น ๆ ของเขา เช่น "Tadap Tadap" จาก "Hum Dil De Chuke Sanam" (1999), เพลงทมิฬ "Apadi Podu", "Dola Re Dola" จาก "Devdas" (2002), "Kya Mujhe Pyaar Hai" จาก "Woh Lamhe..." (2006), "Aankhon Mein Teri" จาก "Om Shanti Om" (2007), "Khuda Jane" จาก "Bachna Ae Haseeno" (2008), "Piya Aaye Na" จาก "Aashiqui 2" (2013), "Mat Aazma Re" จาก "Murder 3" (2013), "India Wale" จาก "Happy New Year" (2014) และ "Tu Jo Mila" จาก "Bajrangi Bhaijaan" (2015) เขาเคยได้รับเสนอชื่อเข้ารับรางวัลฟิล์มแฟร์อะวอร์ดหกครั้ง และเคยได้รับฟิล์มแฟร์อะวอร์ดเซาธ์หนึ่งครั้ง
กองพลทหารปืนใหญ่

กองพลทหารปืนใหญ่ (พล.ป.) เป็นหน่วยขึ้นตรงต่อกองทัพบกไทย มีหน้าที่เป็นหน่วยสนับสนุนหน่วยกำลังรบของกองทัพบกด้วยการยิงอาวุธหนัก และปฏิบัติภารกิจอื่น ๆ ตามที่กองทัพบกกำหนด โดยมีที่ตั้งอยู่ที่ค่ายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตำบลท่าแค อำเภอเมืองลพบุรี จังหวัดลพบุรี
ประวัติกองพลทหารปืนใหญ่.
กองพลทหารปืนใหญ่ จัดตั้งขึ้นตามคำสั่ง กองทัพบก (เฉพาะ) ลับ ที่ 81/26 เรื่อง จัดตั้งกองพลทหารปืนใหญ่ เมื่อ 1 เมษายน พุทธศักราช 2526 ตามแนวความคิดของ พลเอก อาทิตย์ กำลังเอก ซึ่งได้เสนอแนวคิดไว้ว่า
"กองทัพไทยเป็นกองทัพที่ขาดแคลนน่าจะได้รวมปืนใหญ่หรือรวมอำนาจการยิงที่รุนแรงไว้ให้ผู้บังคับบัญชาชั้นสูงของ ทบ. ใช้แก้ปัญหาในพื้นที่ซึ่งสถานการณ์รุนแรง ประกอบกับความจำเป็นที่ต้องมีปืนระยะยิงไกลไว้เพื่อต่อต้านปืนข้าศึกยิ่งรบกวนขัดขวางต่อที่บังคับการ ที่รวมพล ตำบลสำคัญ และระบบการติดต่อสื่อสารที่ลึกเข้าไปในดินแดนข้าศึก"
ในขณะนั้นได้ใช้ ปนร.20 ขนาด 155 มม. M71 ผลิตในประเทศอิสราเอล และ ปกค.25 ขนาด 155 มม. M198 ผลิตในประเทศสหรัฐอเมริกา โดยมี พลตรี วิโรจน์ แสงสนิท (ยศในขณะนั้น) เป็นผู้บัญชาการกองพลทหารปืนใหญ่ (ผบ.พล.ป.) ท่านแรก
กองพลทหารปืนใหญ่ จึงได้ถือเอาวันที่ 1 เมษายน ของทุกปีเป็นวันสถาปนากองพลทหารปืนใหญ่ การจัดตั้งกองพลทหารปืนใหญ่ในครั้งแรกนั้น ได้ปรับปรุงสถานที่อาคารตานี ของ ป.พัน.201 เป็น กองบัญชาการกองพลทหารปืนใหญ่ ชั่วคราว ตั้งแต่ปีพุทธศักราช 2526 ถึง 2529
การจัดหน่วย.
กองพลทหารปืนใหญ่ ได้รับอนุมัติในการจัดตั้งหน่วย ตามแผนพัฒนากองทัพบกและแผนแม่บทการพัฒนาหน่วยเหล่าทหารปืนใหญ่ โดยมีการจัดหน่วยดังนี้
*กองพันทหารปืนใหญ่ที่ 711 กรมทหารปืนใหญ่ที่ 71 (ป.71 พัน.711)
*กองพันทหารปืนใหญ่ที่ 712 กรมทหารปืนใหญ่ที่ 71 (ป.71 พัน.712)
*กองพันทหารปืนใหญ่ที่ 713 กรมทหารปืนใหญ่ที่ 71 (ป.71 พัน.713)
*กองพันทหารปืนใหญ่ที่ 721 กรมทหารปืนใหญ่ที่ 72 (ป.72 พัน.721)
*กองพันทหารปืนใหญ่ที่ 722 กรมทหารปืนใหญ่ที่ 72 (ป.72 พัน.722)
*กองพันทหารปืนใหญ่ที่ 723 กรมทหารปืนใหญ่ที่ 72 (ป.72 พัน.723)
ประติมากรรม.
ปัจจุบันอนุสาวรีย์ถูกรื้อถอนออกไป
ยอชคาร์-โอลา

ยอชคาร์-โอลา ((มาริ และ) เป็นเมืองหลวงของสาธารณรัฐมารีเอล ประเทศรัสเซีย ยอชคาร์-โอลา หมายถึง "เมืองสีแดง" ในภาษามาริและเดิมชื่อ ซารีโวโคกชาสค์  ก่อน ค.ศ. 1919, ชื่อ ครัสโนกอกชาสค์  ระหว่าง ค.ศ. 1919 และ 1927 (ทั้งสองชื่อตั้งตาม แม่น้ำมาลายาคอกชากา ซึ่งไหลผ่านเมือง) และ ชาร์ล่า , โดยชาวมารี
ยอชคาร์-โอลาก่อตั้งขึ้นเพื่อเป็นป้อมปราการทางทหารในปี ค.ศ. 1584 หลังจากการยึดครองของรัสเซียในภูมิภาคที่มีชาวมารีอาศัยอยู่ในแม่น้ำโวลก้าและแม่น้ำสาขา ปัจจุบันเป็นหนึ่งในศูนย์กลางของชาวมารี (โดยเฉพาะกลุ่มย่อย Meadow Mari) และศูนย์กลางการบริหารของเมืองยอชคาร์-โอลา
ข้อมูลประชากร.
ประชากร: #เปลี่ยนทาง ; #เปลี่ยนทาง ; #เปลี่ยนทาง
คืยซิล

คืยซิล (ตูวัน และ ; ,) เป็นเมืองหลวงของสาธารณรัฐตูวา ประเทศรัสเซีย ชื่อของเมืองหมายถึง "สีแดง" หรือ "สีแดงเข้ม" ในภาษาตูวัน (และในภาษาเตอร์กอื่น ๆ อีกมากมาย) มีประชากร #เปลี่ยนทาง ; #เปลี่ยนทาง ; #เปลี่ยนทาง 
อุตสาหกรรม.
โรงงานผลิต ได้แก่ โรงอิฐ, โรงเลื่อย, การผลิตเครื่องเรือน, และโรงงานแปรรูปอาหาร
เจดีย์กลางน้ำ (จังหวัดระยอง)

เจดีย์กลางน้ำ ตั้งอยู่ที่ตำบลปากน้ำ อำเภอเมืองระยอง จังหวัดระยอง ตั้งอยู่บนเกาะกลางแม่น้ำระยอง ล้อมรอบด้วยป่าชายเลนมีน้ำล้อมรอบ เนื้อที่ราว 52 ไร่ เทศบาลนครระยองได้สร้างสะพานคอนกรีตเข้าไปสู่เจดีย์ ปัจจุบันอยู่ในความดูแลของวัดปากน้ำ
เจดีย์กลางน้ำสร้างเมื่อ พ.ศ. 2416 ในสมัยพระยาศรีสมุทรโภคชัยชิตสงคราม (เกตุ ยมจินดา) เป็นเจ้าเมืองระยอง จุดประสงค์การสร้างเพื่อเป็นสัญลักษณ์ ให้ชาวเรือหรือผู้โดยสารที่เดินทางผ่านถึงบริเวณนั้นได้ทราบว่ามาถึงเมืองระยองแล้ว สันนิษฐานว่าคงนำแนวคิดจากพระสมุทรเจดีย์ จังหวัดสมุทรปราการ ที่บอกให้ทราบว่าใกล้จะถึงกรุงเทพมหานครแล้ว
ราวกลางเดือน 12 ของทุกปีซึ่งเป็นฤดูน้ำหลาก จะมีงานประเพณีทอดกฐินและงานห่มผ้าเจดีย์กลางน้ำ นอกจากนั้นมีประเพณี งานลอยกระทง แข่งเรือยาว ประเพณีห่มผ้าเจดีย์ ผ้าที่จะนำมาห่มต้องเป็นผ้าสีแดง มีความยาว 6 เมตร
ลักษณะเป็นเจดีย์ทรงระฆัง ก่ออิฐถือปูน สูงราว 10 เมตร ตั้งอยู่บนฐานประทักษิณโดยรอบมีกำแพงแก้วเตี้ย ๆ ล้อมรอบมีบันไดทางขึ้น 2 ทาง  ส่วนฐานก่อเป็นช่องโค้งแหลมพนักระเบียงกรุด้วยกระเบื้องปรุเคลือบสีเขียว
วัดราชบัลลังก์ประดิษฐาราม

วัดราชบัลลังก์ประดิษฐาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทางเกวียน อำเภอแกลง จังหวัดระยอง
ประวัติ.
วัดราชบัลลังก์ประดิษฐาราม หรือเรียกกันว่า วัดทะเลน้อย ตามชื่อหมู่บ้านเพราะบริเวณนี้กล่าวกันว่าเดิมเป็นทะเล สันนิษฐานว่าเป็นวัดที่พระเจ้าตากสินให้ชาวบ้านสร้างขึ้นเพื่ออุทิศส่วนกุศลให้กับทหารที่เสียชีวิตจากวีรกรรมทุ่งเพลงบ้านทะเลน้อยเมื่อครั้งก่อนเข้าตีเมืองจันทบูรในช่วงกลาง พ.ศ. 2310 พระเจ้าตากทรงช้างพระที่นั่ง คีรีบัญชรพร้อมกำลังทหารยกทัพออกจากเมืองระยองมาตั้งค่ายพักที่วัดนี้จนสามารถตีเมืองจันทบูรได้ 
มีเรื่องเล่ากันว่ามีหลักฐานสำคัญคือ แท่นรองพระบาท ที่เชื่อกันว่าเป็นของที่อยู่คู่กับบัลลังก์ มีลวดลายแบบจีนผสมอยู่ทุกส่วน ลงรักปิดทองด้วยฝีมือช่างชั้นสูง 
สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2323 ได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 เขตวิสุงคามสีมา กว้าง 20 เมตร ยาว 40 เมตร
เมื่อพระเจ้าตากปราบดาภิเษกแล้วโปรดเกล้าฯ ให้นำบัลลังก์ที่ประทับของพระองค์ พร้อมด้วยตู้ลายรดน้ำ และพระพุทธรูปที่มีโครงสานด้วยหวายฉาบปูนมาถวายที่วัดเพื่อประดิษฐานเป็นพระประธานในอุโบสถ ต่อมาในสมัยพระบาทสมเด็จพระจอมเกล้าเจ้าอยู่หัว ได้เปลี่ยนชื่อใหม่เป็น "วัดราชบัลลังก์ประดิษฐาราม" เพื่อเชิดชูเกียรติแด่สมเด็จพระเจ้าตากสินมหาราช 
ปัจจุบันบัลลังก์ หรือ พระแท่น จัดแสดงอยู่ที่ ห้องธนบุรี-รัตนโกสินทร์ พิพิธภัณฑสถานแห่งชาติพระนคร กรุงเทพมหานคร 
เสนาสนะและโบราณวัตถุ.
อุโบสถหลังเก่า มีลักษณะเป็นอาคารก่ออิฐถือปูน หลังคาเครื่องไม้ลดชั้น มุงกระเบื้องว่าวซ้อนกัน ด้านหน้าและด้านข้างมีปีกนกคลุม เครื่องลำยองไม้แกะสลัก เชิงชายประดับด้วยไม้ฉลุลาย หน้าบันไม้กระดาน อุดเรียบตีแนวตั้ง ด้านหน้ามีประตูเข้าออก 2 ช่อง กรอบประตูตกแต่งด้วยลายเส้นนูน ซุ้มประตูทรงโค้งประดับด้วยลวดลายพันธุ์พฤกษาปูนปั้นทาสี แบบลายใบเทศ ศิลปะจีนผสมผสานกับศิลปะตะวันตก ผนังด้านหลังทึบตันมีเสาประดับผนังตรงกึ่งกลางด้าน ด้านข้างมีเสาประดับผนังแบ่งออกเป็น 5 ห้อง ด้านหน้า 4 ห้อง เป็นช่องหน้าต่าง ห้องสุดท้ายเป็นผนังทึบ หน้าต่างช่องแรกและช่องสุดท้ายมีกรอบและซุ้มรูปสามเหลี่ยมประดับลายพันธุ์พฤกษาแบบลายใบเทศกึ่งกลางซุ้มเป็นรูปดอกไม้และเหรียญอีแปะจีน กรอบหน้าต่างและซุ้มโค้งคล้ายซุ้มหน้านางประดับลายพันธุ์พฤกษาแบบลายใบเทศ สันนิษฐานว่าอุโบสถหลังเก่านี้น่าจะสร้างขึ้นในราวสมัยรัชกาลที่ 4–5 แห่งกรุงรัตนโกสินทร์ 
เจดีย์ทรงระฆัง ตามประวัติกล่าวว่า เริ่มก่อสร้างเมื่อ พ.ศ. 2430 แล้วเสร็จเมื่อ พ.ศ. 2445 ลักษณะเป็นเจดีย์ทรงระฆัง ก่ออิฐถือปูน ที่ฐานประทักษิณ มีบันไดทางขึ้น องค์ระฆังกลม ส่วนยอดเดิมชำรุดหักพัง และได้ซ่อมแซมขึ้นใหม่เป็นบัลลังก์สี่เหลี่ยมรองรับมาลัยเถาและปลียอด 
นอกจากนี้ยังมีโบราณวัตถุอีกมากมาย เช่น ตู้ลายรดน้ำ บัลลังก์ มีดดาบ และของเก่า
คลองจระเข้ (จังหวัดสมุทรปราการ)

คลองจระเข้ หรือ คลองจระเข้ใหญ่ เป็นคลองธรรมชาติ เริ่มต้นจากคลองประเวศบุรีรมย์และคลองลำปลาทิวที่สี่แยกหัวตะเข้ในเขตลาดกระบัง กรุงเทพมหานคร เรียกส่วนนั้นว่า คลองหัวตะเข้ ไปบรรจบคลองสำโรงในอำเภอบางเสาธง จังหวัดสมุทรปราการ มีความยาวประมาณ 32 กิโลเมตร มีความจุคลองประมาณ 1.60 ล้านลูกบาศก์เมตร เป็นคลองที่มีน้ำไหลตลอดทั้งปี 
สาเหตุที่เรียกว่าคลองจระเข้เพราะในอดีตท้องที่นี้เป็นพื้นที่น้ำทะเลท่วมถึงมาก่อน เป็นที่อยู่อาศัยของจระเข้น้ำเค็มจำนวนมาก ทำให้ขุดพบโครงกระดูกและส่วนหัวอยู่เป็นประจำ จึงเรียกคลองที่มีจระเข้ชุกชุมนี้ว่า "คลองจระเข้" ภายหลังได้เป็นชื่อของตำบลคือ ตำบลจรเข้ ต่อมาแยกเป็นตำบลศีรษะจรเข้น้อยและตำบลศีรษะจรเข้ใหญ่
สถานที่ตั้งอยู่ริมคลองจระเข้ ได้แก่ วัดหัวคู้เป็นวัดเก่าแก่ตั้งอยู่บริเวณปากคลองจระเข้ บริเวณนั้นมีความกว้างคลอง 40 เมตร บริเวณวัดมีตลาดชุมชนวัดหัวคู้ วัดศรีวารีน้อยซึ่งมีตลาดน้ำชุมชนวัดศรีวารีน้อย ซึ่งเปิดทำการในวันเสาร์และอาทิตย์ และวัดจรเข้ใหญ่ที่ตั้งอยู่บริเวณคุ้งน้ำ เล่าลือกันว่ามีถ้ำใต้น้ำซึ่งร่ำลือกันว่าชุมไปด้วยจระเข้นับร้อยนับพันตัว ต่อมาภายหลังชาวบ้านในละแวกนั้นได้ขุดพบกะโหลกศีรษะของมนุษย์ในถ้ำใต้น้ำ จึงได้สร้างวัดนี้ขึ้นไว้เหนือคุ้งน้ำนั้นเพื่อข่มความดุร้ายของจรเข้และให้เดรัจฉานยำเกรงต่ออำนาจสิ่งศักดิ์สิทธิ์
ช้าง เอฟเอคัพ รอบชิงชนะเลิศ 2565

ฟุตบอล ช้าง เอฟเอคัพ รอบชิงชนะเลิศ 2564–65 เป็นนัดชิงชนะเลิศของ ช้าง เอฟเอคัพ 2564–65 และเป็นฤดูกาลที่ 28 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม ธรรมศาสตร์ สเตเดียม ใน ปทุมธานี, ประเทศไทย เมื่อวันที่ 22 พฤษภาคม พ.ศ. 2565, ระหว่าง บุรีรัมย์ ยูไนเต็ด หนึ่งทีมใหญ่จาก บุรีรัมย์ และ นครราชสีมา มาสด้า หนึ่งทีมใหญ่จาก นครราชสีมา, ทั้งสองทีมมีที่ตั้งใน ภาคตะวันออกเฉียงเหนือ ของประเทศไทย.
แมตช์.
รายละเอียดการแข่งขัน.
คณะผู้ตัดสิน
ผู้ช่วยผู้ตัดสิน:
 โชติระวีย์ ทองดวง
 วรพงษ์ ประเสริฐศรี
ผู้ตัดสินที่สี่:
 กชภูมิ มีศรีเดชา
ผู้ช่วย วีเออาร์:
 ชัยฤกษ์ งามสม
 เชาวลิต พูนประสิทธิ์
ผู้ควบคุมการแข่งขัน:
 อาริศ กุลสวัสดิ์ภักดี
ผู้ประเมินผู้ตัดสิน:
 แพรว สีหมากสุก
ผู้ประสานงานทั่วไป:
 ณัฐพนธ์ เผ่าพนัส
ตาราแอร์ เที่ยวบินที่ 197

ตาราแอร์เที่ยวบินที่ 197 เป็นเที่ยวบินในประเทศตามตารางของตาราแอร์ ให้บริการแทนเยติแอร์ไลนส์ ซึ่งเป็นบริษัทแม่ บินจากท่าอากาศยานโปขรา ไปยัง ท่าอากาศยานจอมซอม ในประเทศเนปาล ในวันทรา 29 พฤษภาคม 2022 อากาศยาน Twin Otter ซึ่งมีผู้โดยสาร 22 คน (ในจำนวนนี้เป็นลูกเรือ 3 คน) ออกเดินทางเมื่อเวลา 9:55 NST  และขาดการติดต่อกับหอควบคุมการบิน 12 นาทีหลังออกบินที่เวลา 10:07 ซากเครื่องบินถูกพบใน 20 ชั่วโมงให้หลังบริเวณข้างเขา ผู้โดยสารและลูกเรือทั้ง 22 ราย เสียชีวิต ศพของทั้งหมดถูกกู้คืนในเวลาต่อมา
นิโคลัส มิคเกลสัน

นิโคลัส มิคเกลสัน (24 กรกฏาคม พ.ศ. 2542 –) ชื่อเล่น ลูกโซ่/นิโก้ เป็นนักฟุตบอลลูกครึ่งไทย-นอร์เวย์ ปัจจุบันเล่นในตำแหน่งแบ็กขวาให้แก่ สโมสรในซไวเทอบุนเดิสลีกาและทีมชาติไทย
 "ณ วันที่ 1 ธันวาคม พ.ศ. 2567"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 26 มีนาคม พ.ศ. 2567"
โรงแรมผี หนีไปพักร้อน

โรงแรมผี หนีไปพักร้อน  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2012 ผลิตโดย โคลัมเบียพิคเจอร์ส ภาพยนตร์กำกับโดย เกนดี้ ทาร์ทาคอฟสกี และแสดงนำโดย อดัม แซนด์เลอร์, แอนดี แซมเบิร์ก, เซลีนา โกเมซ, เควิน เจมส์, ฟราน เดรสเชอร์, สตีฟ บูเซมี, มอลลี่ แชนนอน, เดวิด สเปด และซีโล่ กรีน
การตอบรับ.
รอตเทนโทเมโทส์รายงานว่าร้อยละ 45 ของผู้วิจารณ์ 145 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 47 เต็ม 100 คะแนน ซึ่งประเมินโดยผู้วิจารณ์ 32 คน
เอเวลีนา อาลา-กูลยู

เอเวลีนา อาลา-กูลยู (คำเรียกตามหลังชื่อและนามสกุลหลังแต่งงาน: Ojala; เกิดวันที่ 27 ตุลาคม ค.ศ. 1867 ณ เลห์ติมากิ – เสียชีวิตวันที่ 3 มิถุนายน ค.ศ. 1940) เป็นครูโรงเรียนชาวฟินแลนด์, ภรรยาของชาวนา และนักการเมือง เธอเป็นสมาชิกรัฐสภาฟินแลนด์ตั้งแต่ ค.ศ. 1907 ถึง ค.ศ. 1910 และอีกครั้งใน ค.ศ. 1914 ถึง ค.ศ. 1919 โดยเป็นตัวแทนของพรรคฟินแลนด์จนถึง ค.ศ. 1918 และพรรคแนวร่วมแห่งชาติระหว่าง ค.ศ. 1918 ถึง ค.ศ. 1919 ส่วนเครโน อาลา-กูลยู เป็นบุตรชายของเธอ
แดน แอชเวิร์ธ

แดน แอชเวิร์ธ (เกิด 6 มีนาคม 1971) เป็นอดีตนักฟุตบอลและผู้อำนวยการกีฬาชาวอังกฤษ ก่อนหน้านี้เขาทำงานเป็นผู้อำนวยการกีฬาให้กับแมนเชสเตอร์ ยูไนเต็ด และผู้อำนวยการด้านเทคนิคของนิวคาสเซิลยูไนเต็ด และยังเคยเป็นผู้อำนวยการด้านการพัฒนาระดับสูงของสมาคมฟุตบอล
อาชีพ.
แอชเวิร์ธเข้าศึกษาที่วิทยาลัยเวสต์แองเกลียตั้งแต่ปี 1987 ถึง 1989 แอชเวิร์ธเริ่มต้นอาชีพนักฟุตบอลกับอะคาเดมีของนอริชซิตี ก่อนจะย้ายไปเล่นให้กับอีสต์บอร์นทาวน์ สโมสรนอกลีก ลงเล่น 21 นัด ยิงไป 4 ประตู ต่อมาแอชเวิร์ธเข้าร่วมสโมสรนอกลีก เซนต์ลีโอนาร์ด จากนั้น แอชเวิร์ธ ไปใช้ชีวิตอยู่ใน สหรัฐอเมริกา เป็นโค้ชให้กับ West Florida Fury ก่อนที่จะกลับมาอังกฤษเพื่อเล่นให้กับ Wisbech Town สโมสรนอกลีก แอชเวิร์ธ ออกจาก Wisbech ในฤดูใบไม้ร่วงปี ค.ศ. 2000 หลังจากสโมสรประสบปัญหาทางการเงิน
แอชเวิร์ธ ยังคงมีส่วนร่วมกับฟุตบอลต่อไปหลังจากเกษียณอายุในฐานะผู้เล่น โดยได้รับแต่งตั้งให้เป็นผู้อำนวยการศูนย์ฝึกเยาวชนที่ ปีเตอร์โบโรยูไนเต็ด ในปี ค.ศ. 2000 ในปี ค.ศ. 2001 เขาดำรงตำแหน่งผู้อำนวยการศูนย์ความเป็นเลิศที่ เคมบริดจ์ยูไนเต็ด จนถึงเดือนมีนาคม ค.ศ. 2004 เมื่อเขาย้ายไป เวสต์บรอมมิชอัลเบียน เป็นผู้ช่วยผู้จัดการทีมเยาวชน ไอดี บูธรอยด์ หลังจากการจากไปของ บูธรอยด์ ในเดือนกรกฎาคมของปีนั้น เขาได้เข้ารับตำแหน่งผู้จัดการทีมเยาวชน จนกระทั่งเขาได้เลื่อนตำแหน่งเป็นผู้อำนวยการด้านกีฬาและเทคนิคของสโมสรในเดือนธันวาคม ค.ศ. 2007
เมื่อวันที่ 17 กันยายน ค.ศ. 2012 แอชเวิร์ธ ได้รับการแต่งตั้งให้เป็นผู้อำนวยการด้านการพัฒนาระดับสูงของ สมาคมฟุตบอล เขาเป็นหนึ่งในผู้สร้าง "England DNA" ซึ่งเป็นแผนพัฒนาผู้เล่นชั้นยอด
ในเดือนสิงหาคม ค.ศ. 2018 มีรายงานว่า แอชเวิร์ธ อยู่ในรายชื่อที่ แมนเชสเตอร์ยูไนเต็ด อยากให้เข้ามารับตำแหน่งผู้อำนวยการด้านเทคนิคคนแรกของสโมสร
ในเดือนกันยายน ค.ศ. 2018 หรือ 1 เดือนต่อมา มีการประกาศว่า แอชเวิร์ธ ได้ลาออกจาก เอฟเอ และจะเข้ารับตำแหน่งผู้อำนวยการด้านเทคนิคของสโมสรในพรีเมียร์ลีก ไบรตันแอนด์โฮฟอัลเบียน ในฤดูใบไม้ผลิ ค.ศ. 2019
ในเดือนกุมภาพันธ์ ค.ศ. 2022 ได้รับการยืนยันแล้วว่า แอชเวิร์ธ ได้ตกลงที่จะเข้าร่วมงานกับสโมสรในพรีเมียร์ลีก นิวคาสเซิลยูไนเต็ด โดยรับตำแหน่งผู้อำนวยการกีฬา
ในเดือนกุมภาพันธ์ 2024 มีรายงานว่าแมนเชสเตอร์ยูไนเต็ดต้องการตัวแอชเวิร์ธมาเป็นผู้อำนวยการกีฬาของสโมสร และทั้ง 2 สโมสรยังคงเจรจาสำหรับการย้ายทีมครั้งนี้ วันที่ 19 กุมภาพันธ์ นิวคาสเซิลยูไนเต็ดยืนยันการลาออกของเขา และเขาก็เริ่มลาพักร้อน 
ในวันที่ 1 กรกฏาคม 2024 มีการยืนยันโดยแมนเชสเตอร์ยูไนเต็ดว่า แดน แอชเวิร์ธ ได้รับการแต่งตั้งเป็นผู้อำนวยการกีฬา หลังจากบรรลุข้อตกลงขั้นสุดท้ายกับนิวคาสเซิลยูไนเต็ดสโมสรเก่าของเขา
คลองด่าน (จังหวัดสมุทรปราการ)

คลองด่าน หรือเดิมเรียกว่า คลองบางเหี้ย เป็นคลองในท้องที่ตำบลบางบ่อ ตำบลบางเพรียงและตำบลคลองด่าน อำเภอบางบ่อ จังหวัดสมุทรปราการ ไหลลงสู่อ่าวไทย มีความยาวประมาณ 14.7 กิโลเมตร มีความจุคลองประมาณ 2.97 ล้านลูกบาศก์เมตร
ประวัติ.
บริเวณบางเหี้ยเป็นชุมชนเก่าแก่สร้างมาตั้งแต่สมัยกรุงศรีอยุธยา ว่ากันว่าบรรพบุรุษของชาวชุมชนนี้ส่วนหนึ่งเป็นชาวมอญที่อพยพมาจากพม่าเมื่อคราวเสียกรุงศรีอยุธยาครั้งที่ 2 เหตุที่เรียกว่า "บางเหี้ย" เพราะบริเวณนี้อุดมสมบูรณ์ไปด้วยกุ้ง หอย ปู ปลา จึงมีเหี้ยอาศัยอยู่มาก
สุนทรภู่ได้แต่ง "นิราศเมืองแกลง" ระหว่างการเดินทางไปเมืองแกลงเมื่อ พ.ศ. 2350 มีความตอนหนึ่งถึงคลองบางเหี้ยว่า
คลองบางเหี้ยเป็นเส้นทางสัญจรสายหลักของชาวบางบ่อ บางเพรียง และบางเหี้ย จนในสมัยพระบาทสมเด็จพระจุลจอมเกล้าเจ้าอยู่หัวได้มีการสร้างประตูน้ำกั้นคลองบางเหี้ย ชื่อประตูคลองด่าน เพื่อป้องกันน้ำเค็มล้นเข้ามาทำลายพืชผลทางการเกษตร 
ส.พลายน้อย ได้เขียนเกี่ยวกับคลองบางเหี้ยไว้ว่า "แม่น้ำนี้เป็นแม่น้ำโบราณ คลองสำโรงมาบรรจบกับแม่น้ำนี้ตรงที่ว่าการอําเภอบางบ่อ จังหวัดสมุทรปราการ เพื่อความเข้าใจและเป็นหลักฐานว่าชื่อแม่น้ำบางเหี้ยเคยเป็นชื่ออําเภอจะขอกล่าวถึงความเป็นมาไว้ด้วย ในสมัยโบราณทั้งคลองสําโรงและแม่น้ำบางเหี้ย น้ำทะเลจะเข้าถึงตลอดทั้งปี ทําให้ประชาชนเดือดร้อน ต้องหาแหล่งน้ำจืดบริโภค…"
เนื่องจากคำว่า "เหี้ย" เป็นคำหยาบและดูอัปมงคล ภายหลังจึงมีการเปลี่ยนชื่อภูมิศาสตร์ที่เกี่ยวข้องอย่างคลองบางเหี้ยเป็นคลองด่าน และตำบลบางเหี้ยเป็นตำบลคลองด่านเป็นต้น ในสมัยรัฐบาลจอมพล ป. พิบูลสงคราม หากใครเรียกคลองด่านว่า "บางเหี้ย" และทางการได้ยินก็จะถูกปรับเงิน
เหตุที่ได้ชื่อว่า "คลองด่าน" น่าจะเกี่ยวข้องกับการที่พื้นที่บริเวณประตูน้ำบางเหี้ยนั้นมีด่านเก็บภาษีเรือที่ผ่านเข้าออกผ่านคลองที่ไหลจากทิศเหนือของตำบลลงสู่อ่าวไทย
สถานที่สำคัญ.
ชุมชนริมคลองบางเหี้ยมีวัดอยู่ 2 วัด ได้แก่ วัดบางเหี้ยบนหรือวัดบางเหี้ยใน (ปัจจุบันคือวัดโคธาราม) เป็นวัดน้ำจืดเพราะอยู่เหนือประตูน้ำ และวัดบางเหี้ยล่างหรือวัดบางเหี้ยนอก (ปัจจุบันคือวัดมงคลโคธาวาส) เป็นวัดน้ำเค็มเพราะอยู่ใต้ประตูน้ำ วัดนี้มีหลวงพ่อปานเป็นเกจิอาจารย์ชื่อดัง ทั้ง 2 วัด ชาวคลองด่านมีประเพณีอัญเชิญรูปหล่อหลวงพ่อปานจากวัดมงคลโคธาวาส ลงเรือแห่ไปตามลำคลองคลองด่านออกไปทางปากอ่าว
วัดอื่นที่ตั้งอยู่ริมคลอง ได้แก่ วัดสว่างอารมณ์ซึ่งตั้งอยู่ปากคลอง และวัดสร่างโศก
อีเจฟสค์

อีเจฟสค์ (#เปลี่ยนทาง , "Iž", หรือ , "Ižkar") เป็นเมืองหลวงของสาธารณรัฐอุดมูร์ต ประเทศรัสเซีย ตั้งอยู่ริมแม่น้อิช ทางตะวันตกของเทือกเขายูรัลในยุโรปตะวันออก อีเจฟสค์เป็นเมืองที่ใหญ่เป็นอันดับที่ 19 ในประเทศรัสเซีย และเป็นเมืองที่มีประชากรมากที่สุดในอุดมูร์ต มีประชากรกว่า 600,000 คน
ตั้งแต่ปี ค.ศ. 1984 ถึงปี 1987 ได้มีการตั้งชื่อเมืองนี้ว่า Ustinov  ซึ่งตั้งชื่อตาม มิทรี อุสตินอฟ รัฐมนตรีกระทรวงกลาโหมของสหภาพโซเวียต เมืองนี้เป็นศูนย์กลางสำคัญของอุตสาหกรรม การพาณิชย์ การเมือง วัฒนธรรม และการศึกษาในภูมิภาควอลก้า มีชื่อเสียงในด้านอุตสาหกรรมการป้องกันประเทศ วิศวกรรม และโลหการ อีเจฟสค์มีฉายาว่าเมืองหลวงคลังแสงของรัสเซียและเมืองแห่งความรุ่งโรจน์ของแรงงาน
ซามาเนีย พลาซ่า

ซามาเนีย พลาซ่า ประเทศไทย ศูนย์กลางการค้าปลีก-ส่ง ตั้งอยู่บนถนนบางนา-ตราด กิโลเมตรที่ 26 ฝั่งขาเข้า ดำเนินการและพัฒนาโดย ซามาเนีย กรุ๊ป
ประวัติความเป็นมา.
มีนาคม 2019 เริ่มการก่อสร้าง ซามาเนียพลาซ่า ประเทศไทย เฟสที่ 1
29 สิงหาคม 2020 ซามาเนียพลาซ่า ประเทศไทยเปิดทอลองธุรกิจ
ภาพรวม.
ซามาเนีย ประเทศไทย ตั้งอยู่บนพื้นที่รวมกว่า 340,000 ตารางเมตร แผนการก่อสร้างทั้งหมด 962,000 ตารางเมตร โดยวางแผนการพัฒนาเป็น4เฟส ซามาเนียพลาซ่าปะเทศไทย เฟสที่ 1 พื้นที่ก่อสร้างรวม 86,400 ตารางเมตร จำนวนร้านค้ารวม  618 ยูนิต
โครงการ เฟสที่ 2: ก่อสร้างตามแผนหลักของ ซามาเนีย พื้นที่ 75,000 ตารางเมตร มี 4 ชั้น จำนวนร้านค้า 2,382ร้านค้า
โครงการ เฟสที่ 3: ก่อสร้างตามแผนหลักของ ซามาเนีย พื้นที่ 78,000 ตารางเมตร 
โครงการ เฟสที่ 4: ก่อสร้างตามแผนหลักของ ซามาเนีย พื้นที่ 68,000 ตารางเมตร 
เพื่อตอบสนองความต้องการของลูกค้า ซามาเนีย พลาซ่า ประเทศไทย มีแผนที่จะสร้างรูปแบบการสนับสนุนที่หลากหลาย: อาคารสำนักงาน, โรงแรมเชิงพาณิชย์, คลังสินค้าโลจิสติกส์, โรงงานอุตสาหกรรมเบา และสิ่งอำนวยความสะดวกครบวงจรอื่น ๆ
การเดินทาง.
ซามาเนีย พลาซ่า ประเทศไทย อยู่ทางตะวันออกของกรุงเทพฯ  บนถนนบางนา ตราด กิโลเมตรที่26 สามารถเดินทางโดยทางด่วนบางนาจากกรุงเทพฯ สู่ชลบุรี เชื่อมจากใจกลางเมืองกรุงเทพฯ ท่าอากาศยานนานาชาติสุวรรณภูมิ และท่าเรือแหลมฉบัง ถือเป็นาศูนย์กลางการค้า การขนส่งที่สะดวกแห่งหนึ่งของประเทศไทย ไม่ว่าจะเป็นทางทะเล ทางบก และทางอากาศ
เดินทางสะดวกสบายโดยขับรถจากซามาเนีย พลาซ่า ประเทศไทย ถึงใจกลางเมือง กรุงเทพมหานคร 40 กิโลเมตร อยู่ห่างจากสนามบินสุวรรณภูมิ 20 กิโลเมตร และห่างจากท่าเรื่อแหลมฉบังเพียง2ชั่วโมง 
สินค้า.
ซามาเนีย พลาซ่า ประเทศไทยสินค้าจากหลากหลายอุสาหกรรม รวมถึงผลิตภัณฑ์ยานยนต์ (รถยนต์ใหม่ รถยนต์มือสอง รถยนต์พลังงานใหม่ อุปกรณ์แต่งรถ ประดับยนต์) ไฟฟ้าอุสาหกรรม เครื่องมือช่าง อุปกรณ์อิเล็กทรอนิกส์ เสื้อผ้า กระเป๋า รองเท้า สินค้าแฟชั่น และสินค้าหลากหลายกว่า22 หมวดหมู่
อะบาคัน

อะบาคัน (Khakas: or) เป็นเมืองหลวงของสาธารณรัฐคาคัสเซีย ประเทศรัสเซีย ตั้งอยู่บริเวณจุดบรรจบกันของแม่น้ำเยนิเซและแม่น้ำอะบาคัน มีประชากร 165,214 คนจากสำมะโนปี ค.ศ. 2010—เพิ่มขึ้นเล็กน้อยจาก 165,197 คน ที่บันทึกไว้ระหว่างสำมะโนปี ค.ศ. 2002 และเพิ่มขึ้นอีกจาก 154,092 คน จากสำมะโนปี ค.ศ. 1989
การทหาร.
กองพลจู่โจมทางอากาศที่ 100 ของกองกำลังทางอากาศของรัสเซีย ตั้งอยู่ในเมืองจนกระทั่งประมาณปี ค.ศ. 1996
กรอซนืย

กรอซนืย หรือ กรอซนีย์ (<ref name=BGN/PCGN></ref>) เป็นเมืองหลวงของสาธารณรัฐเชเชน
เมืองนี้ตั้งอยู่บนแม่น้ำซุนจา จากการสำรวจสำมะโนประชากร พ.ศ. 2553 มีประชากร 271,573 คน เพิ่มขึ้นจาก 210,720 คนในการสำรวจสำมะโนประชากร พ.ศ. 2545 แต่ยังมีเพียง 2 ใน 3 ของ 399,688 คนที่บันทึกไว้ในการสำรวจสำมะโนประชากร พ.ศ. 2532 เดิมชื่อ กรอซนายา (จนถึง พ.ศ. 2413)
ภูมิศาสตร์.
เมืองนี้ตั้งอยู่ริมฝั่งแม่น้ำซํนซา ซึ่งเป็นสาขาหลักของแม่น้ำเทเร็ก เมืองตั้งอยู่ในหุบเขาประมาณ 80 กิโลเมตร (50 ไมล์) ทางเหนือของเทือกเขาหลักในเทือกเขาคอเคซัส
เชบอคซารย์

เชบอคซารย์ , tr. "Šupaškar") เป็นเมืองหลวงของสาธารณรัฐชูวัช ประเทศรัสเซีย และเป็นท่าเรือริมแม่น้ำวอลกา
ภูมิศาสตร์.
เมืองนี้ตั้งอยู่ในภูมิภาควอลกาอัพแลนด์ และตั้งอยู่บนชายฝั่งของอ่างเก็บน้ำเชบอคซารย์ มีพื้นที่ 250.9 ตารางกิโลเมตร (96.9 ตารางไมล์) มีโนโวเชบ็อกซาร์สค์เป็นเมืองบริวาร ตั้งอยู่ประมาณ 6 กิโลเมตร (3+1⁄2 ไมล์) ทางตะวันออกของเชบอคซารย์
ข้อมูลประชากร.
ประชากร: #เปลี่ยนทาง ; #เปลี่ยนทาง ; #เปลี่ยนทาง 
เมืองเชบอคซารย์ ร่วมกับเมืองบริวารโนโวเชบ็อกซาร์สค์ ก่อให้เกิดการรวมตัวแบบหลายจุดศูนย์กลางที่มีประชากรมากกว่า 680,000 คน
องค์ประกอบทางชาติพันธุ์.
ประชากรของเชบอคซารย์ประกอบด้วยกลุ่มชาติพันธุ์หลักสองกลุ่มดังนี้ ชาวชูวัช (62%) และชาวรัสเซีย (34%) การแต่งงานแบบผสมเชื้อชาติเป็นเรื่องปกติธรรมดา
บาร์นาอุล

บาร์นาอุล (#เปลี่ยนทาง ,) เป็นเมืองที่ใหญ่ที่สุดและศูนย์กลางการปกครองของดินแดนอัลไต ประเทศรัสเซีย ตั้งอยู่ที่จุดบรรจบของแม่น้ำบาร์นอลก้าและอบบในที่ราบไซบีเรียตะวันตก จากการสำรวจสำมะโนประชากร พ.ศ. 2564 มีประชากร 630,877 คน ทำให้เป็นเมืองที่ใหญ่เป็นอันดับที่ 21 ในประเทศรัสเซีย และใหญ่เป็นอันดับสี่ในเขตสหพันธ์ไซบีเรีย
บาร์นาอุลตั้งอยู่ทางใต้ของไซบีเรียตะวันตกบนฝั่งซ้ายของแม่น้ำออบ เป็นศูนย์กลางการคมนาคมขนส่ง อุตสาหกรรม วัฒนธรรม การแพทย์ และการศึกษาของไซบีเรีย บาร์นาอุลก่อตั้งโดยตระกูลเดมิดอฟผู้มั่งคั่ง ซึ่งตั้งใจจะพัฒนาการผลิตทองแดงและเงิน ซึ่งดำเนินต่อไปหลังจากที่โรงงานต่าง ๆ ถูกยึดครองโดยพระมหากษัตริย์ บาร์นาอุลกลายเป็นศูนย์กลางการผลิตเงินรายใหญ่ในรัสเซีย บาร์นาอุลได้รับสถานะนครในปี พ.ศ. 2314
เมืองพี่น้อง.
บาร์นาอุลเป็นเมืองพี่น้องกับเมืองดังนี้:
<templatestyles src="Div col/styles.css"/>
มินามาตะ ภาพถ่ายโลกตะลึง

มินามาตะ ภาพถ่ายโลกตะลึง  เป็นภาพยนตร์ดรามาโดย แอนดรูว์ เลวิทาส ได้รับเค้าโครงจากหนังสือในชื่อเดียวกันโดย ไอลีน มิโอโกะ สมิธ และ ยูจีน สมิธ ภาพยนตร์นำแสดงโดย จอห์นนี เดปป์ (เป็นผู้อำนวยการผลิตด้วยเช่นกัน) แสดงเป็น ดับเบิลยู. ยูจีน สมิธ ช่างภาพชาวอเมริกันผู้บันทึกเหตุการณ์และผลกระทบของประชาชนในเมืองมินามาตะที่ได้รับพิษจากสารปรอท ภาพยนตร์ได้รับการฉายเป็นครั้งแรกที่เทศกาลภาพยนตร์นานาชาติเบอร์ลินในวันที่ 21 กุมภาพันธ์ ค.ศ. 2020 และที่งานประกาศผลรางวัลออสการ์ ครั้งที่ 94 ใน ค.ศ. 2022 "มินามาตะ ภาพถ่ายโลกตะลึง" ได้รับการจัดอันดับให้อยู่ในลำดับที่สามในการแข่งขันออสการ์แฟนเฟเวอริท
เรื่องย่อ.
ใน ค.ศ. 1971 ช่างภาพชาวอเมริกัน ดับเบิลยู. ยูจีน สมิธ ที่มีชื่อเสียงจากการถ่ายภาพเล่าเรื่อง (photographic essay) จำนวนมากตีพิมพ์ในนิตยสาร"ไลฟ์" กลายเป็นคนสันโดษ ขณะที่อยู่ระหว่างงานมอบหมายอื่น ไอลีนที่มีใจรักในอาชีพนักแปลภาษาญี่ปุ่นขอร้องให้สมิธเยี่ยมเมืองมินามาตะเพื่อถ่ายภาพและบันทึกเหตุการณ์การระบาดของพิษจากสารปรอทและโรตมินามาตะ ไอลีนสามารถโน้มนาวสมิธให้เปิดโปงความเสียหายและความทุกข์ยากจากความโลภภาคธุรกิจ (corporate greed) โดยมีตำรวจท้องถิ่นและรัฐบาลเป็นผู้สมรู้ร่วมคิด
สมิธเดินทางไปยังมินามาตะในประเทศญี่ปุ่นเพื่อบันทึกเหตุการณ์การระบาดของโรคมินามาตะในชุมชนใกล้ชายฝั่ง โรคดังกล่าวเกิดจากมลพิษโรงงานซึ่งเชื่อมโยงกับกิจกรรมต่าง ๆ ของบริษัทชีวเคมี Chisso สมิธต้องเอาชนะความเชื่อใจของชุมชนที่แตกหักและบริษัทที่ทรงพลังเพียงกล้องมินอลตาของเขาเท่านั้น ในขณะเดียวกันเขาต้องหาภาพที่จะช่วยนำเรื่องราวดังกล่าวมาเปิดเผยให้แก่โลก ด้วยเหตุนี้สมิธตกเป็นเหยื่อของการแก้แค้นอย่างรุนแรง เขาจึงถูกนำตัวส่งกลับสหรัฐอย่างเร่งด่วน อย่างไรก็ตาม รายงานนี้ทำให้เขาเป็นบุคคลสำคัญในวงการการถ่ายภาพวารสารศาสตร์
การผลิต.
ในวันที่ 23 ตุลาคม ค.ศ. 2018 ได้รับการประกาศว่า จอห์นนี เดปป์ จะแสดงในภาพยนตร์ดรามาเป็นนักถ่ายภาพวารสาร ยูจีน สมิธ และมี แอนดรูว์ เลวิทาส เป็นผู้เขียนและกำกับภาพยนตร์ แต่เดิมได้รับการเสนอค่าตัวสำหรับการแสดงเป็นจำนวนเงิน 6 ล้านดอลลาร์ เดปป์เจรจาให้ลดเหลือที่ 3 ล้านดอลลาร์เพื่อให้ภาพยนตร์อยู่ภายใต้เงินทุนจำนวนน้อยที่สุด การถ่ายทำเริ่มต้นเมื่อเดือนมกราคม ค.ศ. 2019 โดย บิล นาย, มินามิ ฮินาเซะ, ฮิโรยูกิ ซานาดะ, ทาดาโนบุ อาซาโนะ, เรียว คาเซะ และ จุน คานิมูระ ร่วมแสดงเพิ่มเติม การถ่ายทำเกิดขึ้นในประเทศญี่ปุ่น, ประเทศเซอร์เบีย, และประเทศมอนเตเนโกร
นักประพันธ์ดนตรีชาวญี่ปุ่น รีวอิจิ ซากาโมโตะ ได้รับการว่าจ้างให้ประพันธ์ดนตรีประกอบภาพยนตร์
วัดตะพงใน

วัดตะพงใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะพง อำเภอเมืองระยอง จังหวัดระยอง ปัจจุบันมีเจ้าอาวาสคือ พระครูศรีสิทธิการโกศล (นิพนธ์ วีรพโล) เป็นเจ้าคณะตำบลเพด้วย
วัดตะพงใน เดิมชื่อว่า วัดสุวรรณอินทร์คชรินทร์ธาราม ตั้งวัดเมื่อ พ.ศ. 2300 ประวัติความเป็นมาของวัดตะพงในไม่มีผู้ใดบันทึกไว้เป็นหลักฐาน ทราบเพียงว่าวัดนี้ผู้เป็นเจ้าอาวาสรูปแรกคือ ท่านพ่อกลั่นไม่ทราบฉายาและนามสกุล เป็นเจ้าอาวาสเมือใดไม่มีใครทราบ ทั้งไม่ทราบว่าต่อจากท่านพ่อกลั่นแล้วใครบ้างเป็นเจ้าอาวาสสืบแทน จนกระทั่งถึงอาจารย์ป๊อก อุคมสุขเป็นเจ้าอาวาส ไม่มีหลักฐานว่าเมื่อใด แต่ปรากฏว่าวัดนี้ไม่เคยร้างจะมีพระภิกษุสามเณรจำพรรษาติดต่อกันเรื่อยมา ส่วนชื่อวัดตะพงในนั้นตั้งตามนามหมู่บ้าน วัดได้รับพระราชทานวิสุงคามสีมาเมื่อวันที่ 9 ตุลาคม พ.ศ. 2524 กรมศิลปากรประกาศขึ้นทะเบียนโบราณสถานในราชกิจจานุเบกษา เล่ม 11 ตอนพิเศษ 124 ง ลงวันที่ 17 ธันวาคม 2544 พื้นที่ประมาณ 3 ไร่ 24 ตารางวา
อุโบสถหลังเก่าสร้างเมื่อ พ.ศ. 2475 เป็นอาคารก่ออิฐถือปูน ผังรูปสี่เหลี่ยมผืนผ้า กว้าง 8 เมตร ยาว 22 เมตร หลังคาเครื่องไม้ลดชั้น 2 ชั้น มุงกระเบื้องดินเผาซ้อนกันชั้นละ 2 ตับ มีช่อฟ้า ใบระกา และหางหงส์ ไม้แกะสลัก หน้าบันด้านหน้าและด้านหลังมีร่องรอยการประดับด้วยเครื่องถ้วย ด้านหน้าเป็นเฉลียงมีหลังคาจั่นหับมุงสังกะสีคลุมระหว่างเสาไม้ที่ตั้งรับโครงหลังคา ตกแต่งด้วยเสาหัวเม็ด มีประตูบริเวณกึ่งกลางของผนัง 1 ประตู ผนังด้านข้างมีหน้าต่างด้านละ 3 ช่อง เหนือกรอบประตูและหน้าต่างมีร่องรอยการประดับด้วยเครื่องถ้วย บานประตูและหน้าต่างไม้อกเลาแกะสลัก ภายในอุโบสถมีเฉพาะฐานปัทม์สำหรับประดิษฐานพระพุทธรูป
วัดปากน้ำ (จังหวัดระยอง)

วัดปากน้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองระยอง จังหวัดระยอง ที่ดินตั้งวัด มีเนื้อที่จำนวน 40 ไร่ 20 ตารางวา 
วัดปากน้ำ ที่ป้ายวัดเขียนว่า วัดปากน้ำ (สมุทรคงคาราม) แต่เดิมสร้างอยู่ฝั่งปากน้ำริมทะเล ต่อมาเห็นว่าที่ดินมีเนื้อที่น้อยจึงย้ายข้ามแม่น้ำมาสร้างในที่ปัจจุบัน สำหรับที่ดินไม่ทราบว่าใครเป็นผู้ถวายให้วัด สันนิษฐานว่าคงเป็นที่ดินรกร้างว่างเปล่าไม่มีเจ้าของ ชาวบ้านจึงได้ร่วมกันจัดสร้างวัดในที่ดินเปล่าดังกล่าว ตั้งเป็นวัดเมื่อ พ.ศ. 2320 ในสมัยกรุงธนบุรี ได้รับพระราชทานวิสุงคามสีมาเมื่อ พ.ศ. 2360 และประกอบพิธีผูกพัทธสีมาเมื่อ พ.ศ. 2437 
วัดเป็นผู้ดูแลเจดีย์กลางน้ำซึ่งสร้างเมื่อ พ.ศ. 2416 โดยพระยาศรีสมุทโภคชัยโชคชิตสงคราม (เกตุ ยมจินดา) เจดีย์อยู่ห่างจากตัววัดประมาณ 1.5 กิโลเมตร
วัดมีเกจิอาจารย์คือ หลวงพ่อสอด มีข่าวใหญ่เมื่อศาลาการเปรียญอายุนับร้อยปีของวัดได้เกิดเพลิงไหม้เสียหายไปทั้งหลัง แต่ได้เกิดสิ่งมหัศจรรย์คือ รูปเหมือนท่านที่ตั้งเอาไว้ในศาลาการเปรียญหลังดังกล่าว ไม่ได้รับความเสียหายกันแต่อย่างใด
วิถีไนโกรสไตรเอทอล

วิถีไนโกรสไตรเอทอล  เป็นคู่วิถีโดพามีเนอร์จิกในสมองที่เชื่อมต่อสับสแตนเชียไนกรา พาส์คอมแพกตา (SNc) ในสมองส่วนกลางเข้ากับดอร์ซอลสไตรเอทัม (คือคอว์เดทนิวเคลียส กับ พูทาเมน) ในสมองส่วนหน้า เป็นหนึ่งในสี่วิถีโดพามีนของสมอง มีบทบาทสำคัญในการสร้างการขยับร่างกายในฐานะส่วนหนึ่งของระบบลูปมอเตอร์ของบาซัลแกงเกลีย เซลล์ประสาทโดพามีเนอร์จิกในวิถีจะหลั่งโดพามีนจากปลายอักซอนที่ไซแนปส์เข้าสู่เซลล์ประสาทแหลมตัวกลาง (medium spiny neurons; MSNs) หรือ เซลล์ประสาทแหลมส่งต่อ (spiny projection neurons; SPNs) ซึ่งเป็นกาบาเออร์จิก ซึ่งอยู่ในสไตรเอทา
การเสื่อมสลายของเซลล์ประสาทใน SNc เป็นหนึ่งในลักษณะทางพยาธิวิทยาหลักของโรคพาร์คินสัน ส่งผลให้เกิดการผลิตโดพามีนลดลงอย่างเห็นได้ชัด ซึ่งนำไปสู่อาการผิดปกติในการเคลื่อนไหวที่ลดลงของโรค รวมถึง ไฮโปคิเนเซีย, สั่น, แข็ง (rigidity), และ ความไม่มั่นคงในการยืน
สูรยะ เสน

สูรยะ กุมาร เสน (อักษรโรมัน: Surya Kumar Sen; 22 มีนาคม 1894#เปลี่ยนทาง 12 มกราคม 1934) เป็นนักปฏิวัติชาวอินเดียที่มีอิทธิพลอย่างมากต่อขบวนการเอกราชอินเดีย เขาเป็นที่รู้จักมากที่สุดในฐานะผู้นำการบุกจู่โจมคลังแสงจิตตะกองในปี 1930
เสนเป็นครูในโรงเรียน และเป็นที่รู้จักในชื่อ มาสเตอร์ดา (Master Da; "da" เป็นคำลงท้ายเชิงให้เกียรติในภาษาเบงกอล) เขาได้รับอิทธิพลชาตินิยมจากปี 1916 ขณะยังเป็นนักศึกษาที่วิทยาลัยเบอร์ฮัมโปร์ (Berhampore College; ปัจจุบันคือ วิทยาลัยกฤษนาถ) ในปี 1918 เขาได้รับเลือกเป็นประธานครองเกรสแห่งชาติอินเดีย สำนักจิตตะกอง เสนเป็นที่รู้จักจากการรวบรวมนักปฏิวัติรุ่นใหม่รวมกีนในชื่อกลุ่มจิตตะกอง ซึ่งมีทั้งอนันตะ สิงห์, คเณศ โฆษ และ โลเกนาถ บาล ซึ่งต่อสู้กับเจ้าหน้าที่อังกฤษที่ประจำในจิตตะกอง
เสนมีบทบาทมากในขบวนการดื้อแพ่งและต่อมาเขาถูกจับกุมและคุมขังเป็นเวลา 2 ปีจากปี 1926 ถึง 1928 จากกิจกรรมปฏิวัติของเขา เสนจึงเป็นนักบริหารจัดการที่มีฝืมือ เขามีคำขวัญที่เป็นที่นิยมว่า "มนุษยกรรมเป็นคุณธรรมพิเศษของการปฏิวัติ"
หลังการจู่โจมคลังแสงในปี 1930 และในการสู้รบครั้งรุนแรงที่มีเจ้าหน้าที่อังกฤษเสียชีวิต 80 ราย และนักปฏิวัติเสียชีวิต 12 ราย เสนและคนอื่น ๆ กระจายตัวเป็นกลุ่มเล็ก ๆ และหลบซ่อนในหมู่บ้านโดยรอบ ในขณะเดียวกันก็ก่อการโจมตีเจ้าหน้าที่รัฐของอังกฤษที่มายังหมู่บ้าน เวนถูกจับกุมเมื่อ 16 กุมภาพันธ์ 1933 และถูกประหารชีวิตในวันที่ 12 มกราคม 1934
บีลีฟเวอส์

"บีลีฟเวอส์"  เป็นซิงเกิลที่ 12 ของบีเอ็นเคโฟร์ตีเอต ซึ่งสมาชิกในแต่ละเพลงได้รับการเลือกจากงาน "การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12" โดยได้มีการประกาศเปิดตัวและทำการแสดงครั้งแรกอย่างเป็นทางการในวันที่ 28 สิงหาคม พ.ศ. 2565 ซึ่งในซิงเกิลนี้ประกอบด้วยเพลงหลักคือเพลง "บีลีฟเวอส์" และเพลงรองอีก 2 เพลงคือ "เมกนอยซ์" และ "ชอบเธอมากกว่าเมื่อวาน" โดยซิงเกิลนี้นับเป็นเพลงหลักเพลงที่ 2 ต่อจาก "ดีอะ" ที่เป็นเพลงต้นฉบับ ไม่ได้ใช้เพลงแปลจากทางต้นสังกัด
"บีลีฟเวอส์" ซึ่งเป็นเพลงหลักของซิงเกิลนี้ รุ่นพี่วงเอเคบีโฟร์ตีเอต ได้เข้ามามีส่วนร่วมในการทำเพลงดังกล่าวในฐานะโปรดิวเซอร์เพลง โดย นานะ โอกาดะ รับผิดชอบในด้านเนื้อร้องและยุยริ มูรายามะ รับผิดชอบในการออกแบบท่าเต้น
งานสร้าง.
การประชาสัมพันธ์และการเผยแพร่.
วันที่ 14 พฤษภาคม พ.ศ. 2565 ต้นสังกัดได้เผยแพร่คลิปวิดีโอประกาศชื่อเพลงสำหรับเพลงรองทั้งอันเดอร์เกิลส์ (เมกนอยซ์) และเน็กซต์เกิลส์ (ชอบเธอมากกว่าเมื่อวาน)
วันที่ 29 กรกฎาคม พ.ศ. 2565 ต้นสังกัดได้มีการประกาศกำหนดการปล่อยเพลงในซิงเกิลที่ 12 โดยจะเริ่มต้นตั้งแต่วันที่ 1 สิงหาคม เป็นต้นไป ด้วยเพลง "ชอบเธอมากกว่าเมื่อวาน" ของเน็กซต์เกิลส์ จากนั้นเป็นเพลง "เมกนอยซ์" ของอันเดอร์เกิลส์ และจึงปิดท้ายด้วยเพลง "บีลีฟเวอส์" ซึ่งเป็นเพลงหลักของซิงเกิลนี้ ทั้งนี้ได้มีการประกาศชื่อเพลงหลักในวันที่ 19 เดือนและปีเดียวกัน
มิวสิกวิดีโอ.
มิวสิกวิดีโอเพลง "บีลีฟเวอส์" ได้ไปถ่ายทำที่คิตะกีวชู จังหวัดฟูกูโอกะ ประเทศญี่ปุ่น โดยถ่ายทำในสถานที่สำคัญต่าง ๆ เช่น ย่านโมจิโกะ, ภูเขาซารากูระ, ศาลาว่าการคิตะกีวชู เป็นต้น
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ยูโกะ ทากาฮาชิ

ยูโกะ ทากาฮาชิ (อักษรโรมัน: Yuko Takahashi; 27 สิงหาคม ค.ศ. 1991 –) เป็นนักไตรกีฬาชาวญี่ปุ่น ซึ่งใน ค.ศ. 2018 เธอได้รับรางวัลเหรียญทองจากการแข่งไตรกีฬาหญิงในเอเชียนเกมส์ 2018 ที่จาการ์ตา ประเทศอินโดนีเซีย
นอกจากนี้ เธอยังได้รับรางวัลเหรียญทองในการแข่งรายการผลัดผสม
กระทั่งใน ค.ศ. 2021 เธอได้เข้าร่วมการแข่งรายการหญิงในโอลิมปิกฤดูร้อน 2020 ที่โตเกียว ประเทศญี่ปุ่น รวมถึงเธอยังได้แข่งในรายการผลัดผสมเช่นกัน
พระราชพิธีฉลองสิริราชสมบัติครบ 70 ปี สมเด็จพระราชินีนาถเอลิซาเบธที่ 2

พระราชพิธีฉลองสิริราชสมบัติครบ 70 ปี สมเด็จพระราชินีนาถเอลิซาเบธที่ 2  เป็นงานฉลองที่มีขึ้นในปี ค.ศ. 2022 ในประเทศเครือจักรภพ เพื่อฉลองสิริราชสมบัติครบ 70 ปี ของสมเด็จพระราชินีนาถเอลิซาเบธที่ 2 ซึ่งขึ้นครองราชย์ในวันที่ 6 กุมภาพันธ์ ค.ศ. 1952 แผนการฉลองเปิดเผยอย่างเป็นทางการโดยสำนักพระราชวังในวันที่ 10 มกราคม ค.ศ. 2022
ตำบลโนนตาเถร

โนนตาเถร เป็นตำบลหนึ่งในอำเภอโนนแดง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนตาเถร ตั้งอยู่ห่างจากอำเภอโนนแดงประมาณ 8 กิโลเมตร
การปกครอง.
ตำบลโนนตาเถร แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลสำพะเนียง (อำเภอโนนแดง)

สำพะเนียง เป็นตำบลหนึ่งในอำเภอโนนแดง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสำพะเนียง ตั้งอยู่ห่างจากอำเภอโนนแดงประมาณ 5 กิโลเมตร
การปกครอง.
ตำบลสำพะเนียง แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลดอนยาวใหญ่

ดอนยาวใหญ่ เป็นตำบลหนึ่งในอำเภอโนนแดง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนยาวใหญ่ ตั้งอยู่ห่างจากอำเภอโนนแดงประมาณ 8 กิโลเมตร
การปกครอง.
ตำบลดอนยาวใหญ่ แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลสายออ

สายออ เป็นตำบลแห่งหนึ่งในอำเภอโนนไทย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลโคกสวาย และ องค์การบริหารส่วนตำบลสายออ
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลสายออ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลด่านจาก

ด่านจาก เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลด่านจาก ตั้งอยู่ห่างจากอำเภอโนนไทย ประมาณ 5 กิโลเมตร
การปกครอง.
ตำบลด่านจาก แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลกำปัง

กำปัง เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกำปัง ตั้งอยู่ห่างจากอำเภอโนนไทย ประมาณ 14 กิโลเมตร
การปกครอง.
ตำบลกำปัง แบ่งการปกครองออกเป็น 16 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลสำโรง (อำเภอโนนไทย)

สำโรง เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสำโรง ตั้งอยู่ห่างจากอำเภอโนนไทย ประมาณ 9 กิโลเมตร
การปกครอง.
ตำบลสำโรง แบ่งการปกครองออกเป็น 17 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลค้างพลู

ค้างพลู เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลค้างพลู ตั้งอยู่ห่างจากอำเภอโนนไทย ประมาณ 13 กิโลเมตร
การปกครอง.
ตำบลค้างพลู แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลบ้านวัง

บ้านวัง เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านวัง ตั้งอยู่ห่างจากอำเภอโนนไทย ประมาณ 19 กิโลเมตร
การปกครอง.
ตำบลบ้านวัง แบ่งการปกครองออกเป็น 11 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลถนนโพธิ์

ถนนโพธิ์ เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลถนนโพธิ์ ตั้งอยู่ห่างจากอำเภอโนนไทย ประมาณ 13 กิโลเมตร
การปกครอง.
ตำบลถนนโพธิ์ แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
 ความปลอดภัย
ตำบลมะค่า (อำเภอโนนไทย)

มะค่า เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลมะค่า
การปกครอง.
ตำบลมะค่า แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลมะค่า (อำเภอโนนสูง)

มะค่า เป็นตำบลแห่งหนึ่งในอำเภอโนนสูง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลมะค่า และ องค์การบริหารส่วนตำบลมะค่า ตั้งอยู่ห่างจากอำเภอโนนสูงประมาณ 35 กิโลเมตร 
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลมะค่า อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
 อื่นๆ
ตำบลธารปราสาท

ธารปราสาท เป็นตำบลแห่งหนึ่งในอำเภอโนนสูง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลตลาดแค และ องค์การบริหารส่วนตำบลธารปราสาท ตั้งอยู่ห่างจากอำเภอโนนสูงประมาณ 20 กิโลเมตร 
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลธารปราสาท อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
ตำบลโนนสูง (อำเภอโนนสูง)

ตำบลโนนสูง เป็นตำบลแห่งหนึ่งในอำเภอโนนสูง จังหวัดนครราชสีมา พื้นที่ทั้งหมดบริหารโดย เทศบาลตำบลโนนสูง และเป็นที่ตั้งของศูนย์ราชการอำเภอโนนสูง
ประชากรศาสตร์.
ตำบลโนนสูง มีประชากรชาย 4,605 คนหญิง 4,973 คน รวมทั้งหมด 9,578คน และมีบ้าน 4,013 หลังคาเรือน ("ข้อมูล ณ เดือนธันวาคม 2564")
 การศึกษา 
 การสาธารณสุข
 การศาสนา
 อื่นๆ
ตำบลใหม่

ใหม่ เป็นตำบลแห่งหนึ่ง ตั้งอยู่ในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลใหม่ ตั้งอยู่ห่าง
จากตัวอำเภอ ประมาณ 3 กิโลเมตร
การปกครอง.
ตำบลใหม่ แบ่งการปกครองออกเป็น 16 หมู่บ้าน คือ
<templatestyles src="Div col/styles.css"/>
การศึกษา
การศาสนา
สถานที่สำคัญ.
มีวัด 8 แห่ง ได้แก่
การสาธารณสุข
ตำบลด่านคล้า

ตำบลด่านคล้า เป็นตำบลแห่งหนึ่ง ตั้งอยู่ในอำเภอโนนสูง จังหวัดนครราชสีมา อยู่ห่างจากตัวอำเภอ ประมาณ 6 กิโลเมตร เป็นชุมชนเก่าแก่ดั้งเดิมมีผู้คนอพยพมาตั้งถิ่นฐานเป็นเวลานับ 100 กว่าปี เดิมมีหมู่บ้านในการปกครอง 16 หมู่บ้าน ต่อมาเมื่อปี พ.ศ.2534 ได้รับการแบ่งแยกตำบลเพื่อให้การปกครองเป็นไปอย่างคล่องตัวและมีประสิทธิภาพ จึงทำให้ตำบลด่านคล้าเหลือหมู่บ้านในการปกครอง 14 หมู่บ้าน
การปกครอง.
ตำบลด่านคล้า แบ่งการปกครองออกเป็น 14 หมู่บ้าน คือ
<templatestyles src="Div col/styles.css"/>
การศึกษา
การศาสนา
การสาธารณสุข
การรถไฟ
อื่นๆ
กะราง

กะราง, กระราง, รางกระบก บ้างเรียก ข้าวราง เป็นอาหารพื้นบ้านทางภาคตะวันออกของประเทศไทย ได้แก่ จังหวัดจันทบุรี ระยอง และตราด ทำจากเมล็ดกระบกตำละเอียดปรุงรสด้วยน้ำตาลทรายและเกลือเล็กน้อย ก่อนหยอดใส่กรวยใบขนุน สามารถเก็บไว้ได้นานราวหนึ่งเดือน มีรสชาติหวานมันเค็มคล้ายเนยถั่ว ใช้คลุกรับประทานกับข้าวเจ้า บ้างใช้ทาหน้าขนมปัง หรือกินต่างน้ำจิ้มถั่วก็มี ในปัจจุบันแม้จะมีการออกจำหน่ายกะรางในราคาถูก แต่หาซื้อได้ค่อนข้างยาก โดยมากมักทำกินกันภายในครัวเรือน
คำว่า "ราง" แปลว่า "การคั่วให้สุก" ซึ่งบ่งถึงวิธีการทำของอาหารชนิดนี้อย่างชัดเจน เพราะเมล็ดกระบกไม่อาจกินดิบได้ ด้วยมียางหากรับประทานจะทำให้เมา แต่เมล็ดกระบกที่สุกแล้ว มีสรรพคุณทางยาคือช่วยบำรุงสมองหัวใจ รักษาริดสีดวงจมูก และบรรเทาอาการหอบหืด
การทำกะราง คือต้องนำมีดมากระเทาะผลและเมล็ดของกระบกเพื่อเอากระพี้ จากนั้นนำกระพี้ของไปต้มให้สุก ใช้เวลาราว 10 นาที จนเยื่อสีน้ำตาลที่หุ้มกระพี้หลุดร่อนออกได้ เผยให้เห็นเนื้อกระบกสีขาว หลังจากนั้นให้นำเนื้อกระบกไปคั่วให้สุกจนมีสีเหลืองกรอบ ก่อนลงตำในครกทันทีจนละเอียด และปรุงรสด้วยน้ำตาลและเกลือเล็กน้อยตามชอบ ตำจนเนื้อกระบกเหนียวหนืดจากยางกระบกให้เนียน จากนั้นก็นำกะรางหยอดใส่กรวยที่ทำจากใบขนุน ซึ่งมีเนื้อเหนียวไม่แตกง่าย กะรางจะเย็นตัวลงเป็นเนื้อแข็ง สามารถเก็บไว้รับประทานได้นานราวหนึ่งเดือน หากนำออกมากินก็จะอุ่นร้อนด้วยการนำกะรางใส่ในหม้อหุงข้าวร้อน ๆ ให้คลายความแข็งสามารถนำไปรับประทานกับข้าวได้ต่อไป
ยูฟ่าเนชันส์ลีก ฤดูกาล 2022–23

ยูฟ่าเนชันส์ลีก ฤดูกาล 2022–23  เป็นการแข่งขันฤดูกาลที่สามของยูฟ่าเนชันส์ลีก เป็นการแข่งขันฟุตบอลระดับนานาชาติที่เกี่ยวข้องกับทีมชาติประเภททีมชายของ 55 ชาติสมาชิกสมาคมของยูฟ่า เริ่มต้นตั้งแต่เดือนมิถุนายน ถึง กันยายน ค.ศ. 2022 (ลีก) มิถุนายน ค.ศ. 2023 (รอบสุดท้าย) และมีนาคม ค.ศ. 2024 (ตกชั้น เพลย์-เอาต์) แชมป์เก่าคือ ฝรั่งเศส.
ตารางแข่งขัน.
ด้านล่างคือตารางแข่งขันยูฟ่าเนชันส์ลีก ฤดูกาล 2022–23 เนื่องจาก ฟุตบอลโลก 2022 ในกาตาร์ที่จะเกิดขึ้นในช่วงปลายปี, การแข่งขันแบบลีกจะลงเล่นในเดือนมิถุนายนและกันยายน ค.ศ. 2022.
ลีกเอ.
ผู้ทำประตู.
การแข่งขันทั้งหมดมี 126 ประตูที่ทำได้ใน 48 นัด สำหรับค่าเฉลี่ย ประตูต่อนัด.
ลีกบี.
ผู้ทำประตู.
การแข่งขันทั้งหมดมี 112 ประตูที่ทำได้ใน 42 นัด สำหรับค่าเฉลี่ย ประตูต่อนัด.
หมายเหตุ.
<templatestyles src="Reflist/styles.css" />
ออลลี่กับมูน

ออลลี่กับมูน  เป็นการ์ตูนทีวีแอนิเมชันของประเทศฝรั่งเศส ออกอากาศทางช่องฝรั่งเศส 4, ฝรั่งเศส 5 และ สร้างและพัฒนาโดย ไดแอน เครเดนเซอร์, กำกับโดย ฟลอเรียน ทูเรต์ และอำนวยการสร้างโดย เดวิด มิเชล, โซอี้ ซี. คาร์เรร่า อัลไลซ์ และเซซิล เลาริตาโน ฉายตอนแรกเมื่อวันที่ 27 พฤษภาคม 2560
รายชื่อตอน.
รายชื่อตอนของ ออลลี่กับมูน ทั้งหมดมี 2 ฤดูกาล และ 52 ตอน
การออกอากาศ.
ในสหรัฐอเมริกา ออลลี่กับมูน์ฉายรอบปฐมทัศน์เมื่อวันที่ 27 พฤษภาคม พ.ศ. 2560 ในช่องยูนิเวอร์แซล คิดส์
ในประเทศแคนาดา ออกอากาศในช่อง Knowledge Network และ ทีวีโอคิดส์
ในลาตินอเมริกา ออกอากาศในช่องดิสคัฟเวอรี่ คิดส์
ในสหราชอาณาจักร ออกอากาศในช่องจิ๋ว ป๊อป
ในประเทศเกาหลีใต้ ออกอากาศในช่อง EBS
ในประเทศฟินแลนด์ ออกอากาศในช่อง Yle
ในประเทศสเปน ออกอากาศในช่องคลองแพนด้า
ในประเทศอิตาลี ออกอากาศในช่องซูเปอร์!
ใน MENA ออกอากาศในช่อง 
ในประเทศอิสราเอล ออกอากาศในช่อง IETV
ในประเทศเบลเยียม ออกอากาศในช่อง 
ในประเทศไทย ออกอากาศในช่องเน็ตฟลิกซ์
ระบบสุขภาพ

ระบบสุขภาพ ได้รับการนิยามอย่างเป็นทางการเป็นครั้งแรกใน รายงานสุขภาพประชาชาติ พ.ศ. 2543 และต่อมาได้รับการบรรจุไว้ในมาตรา 3 พ.ร.บ.สุขภาพแห่งชาติ พ.ศ. 2550 ดังนี้ "ระบบสุขภาพ หมายถึง ระบบความสัมพันธ์ทั้งมวลที่มีผลต่อสุขภาพ"
ประวัติศาสตร์.
ก่อนหน้านั้นคำที่ใช้เป็นหลักคือ ระบบสาธารณสุข การปรับเปลี่ยนความเข้าใจของคนในสังคมเกี่ยวกับสุขภาพและระบบสุขภาพ เป็นส่วนหนึ่งของการเคลื่อนไหวเรื่อง การปฏิรูประบบสุขภาพในประเทศไทย โดยคำว่า "ระบบสุขภาพ" ได้รับการนิยามอย่างเป็นทางการเป็นครั้งแรกในปี 2543 ในรายงาน "ระบบสุขภาพประชาชาติ" ของวุฒิสภา และต่อมาใน พระราชบัญญัติสุขภาพแห่งชาติ พ.ศ. 2550.
การปฎิรูประบบสุขภาพ ในกระบวนการปฏิรูปมีการร่าง "คำประกาศ องค์กรภาคีความร่วมมือเพื่อปฏิรูประบบบริการสุขภาพ"
พระภูมิ

พระภูมิ หรือ พระภูมิเจ้าที่  เป็นเทพารักษ์ประจำพื้นที่และสถานที่ต่าง ๆ ซึ่งไม่รวมรุกขเทวดาอื่น ๆ หากสิงสถิตอยู่หรือเป็นเจ้าของหรือเป็นใหญ่ในที่ใด ก็จะเรียกเป็น เจ้าที่, เจ้าท่า, เจ้าป่า หรือเจ้าเขา เป็นต้น หน้าที่ของพระภูมิ คือเพื่อปกปักรักษา ปกป้องดูแล บ้านเรือน เคหสถาน อาคาร สถานที่ต่าง ๆ รวมทั้งเรือกสวนไร่นา ตามความเชื่อของคนไทยในทุกภาคของประเทศมาตั้งแต่สมัยโบราณและยึดถือปฏิบัติบูชาสืบต่อกันมาช้านานจวบจนปัจจุบัน โดยมีศาลพระภูมิ ถือเป็นสถานที่ศักดิ์สิทธิ์ที่อุทิศให้แก่สิ่งศักดิ์สิทธิ์ที่มีความสำคัญและสักการะ หรือบุคคลสำคัญทางศาสนา
ความเชื่อของพระภูมิมาจากศาสนาผี อันเป็นประเพณีธรรมเนียมพื้นเมืองแบบวิญญาณนิยมในเอเชียตะวันออกเฉียงใต้ก่อนการเข้ามาของศาสนาพุทธและศาสนาฮินดู เมื่อพระพุทธศาสนาและศาสนาฮินดูเข้ามาได้มีการผสมผสานในความเชื่อดั้งเดิม
เชื่อว่าพระภูมิมีอยู่ 9 องค์ ซึ่งแต่ละองค์มีบทบาทและหน้าที่รักษาสถานที่ต่างกันไป โดยประมุขของพระภูมิเจ้าที่นั้นคือเจ้ากรุงพาลี ซึ่งเป็นเทวดาในศาสนาฮินดู
รายนามพระภูมิทั้ง 9.
ลักษณะของพระภูมิในประติมานวิทยาตั้งแต่โบราณจนถึงปัจจุบัน จะทรงฉลองพระองค์อย่างพระมหากษัตริย์ไทย ทรงสวมชฎา สวมพระภูษาห้อยชายมีสายธุรำ และสายสังวาลย์ ทรงสวมกำไล, ปั้นเหน่ง และพาหุรัด สวมฉลองฉลองพระบาทเชิงงอนอันแสดงถึงความมั่งคั่งร่ำรวยและความสูงศักดิ์
รางวัลเจแปนอะแคเดมีฟิล์ม

รางวัลเจแปนอะแคเดมีฟิล์ม (; โรมาจิ: "Nippon Akademī-shou") เป็นชุดของรางวัลที่มอบให้แก่ผู้ที่มีความเป็นเลิศในการผลิตภาพยนตร์ญี่ปุ่นเป็นประจำทุกปีตั้งแต่ ค.ศ. 1978 โดยสมาคมรางวัลเจแปนอะแคเดมีฟิล์ม (日本アカデミー賞協会, "Nippon Akademī-shou Kyoukai") สาขาของรางวัลฯ มีความคล้ายคลึงกับรางวัลออสการ์
ตั้งแต่ ค.ศ. 1998 รางวัลเจแปนอะแคเดมีฟิล์มมักจัดขึ้นที่โรงแรมแกรนด์พรินส์ชินทากานาวะ โรงแรมในเครือโรงแรมพรินส์โฮเทลในทากานาวะ, เขตมินาโตะ โตเกียว อีกทั้งยังจำหน่ายตั๋วเข้าชมพิธีสำหรับบุคคลทั่วไป ผู้เข้าร่วมจะเข้าร่วมพิธีด้วยเครื่องแต่งกายกึ่งทางการ นักเรียนชั้นประถมศึกษาและโตกว่าไม่ได้รับอนุญาตให้เข้าสถานที่จัดงาน
ผู้ชนะได้รับการเลือกจากผู้เข้าชิงรางวัลในสาขาต่าง ๆ ถ้วยรางวัลของผู้ชนะวัดขนาดได้ 27 เซนติเมตร × 11 เซนติเมตร × 11 เซนติเมตร (10.7 นิ้ว × 4.4 นิ้ว × 4.4 นิ้ว) ขณะที่ผู้เข้าชิงรางวัลได้รับถ้วยรางวัลที่เล็กกว่า
มอซิซิ

มอซิซิ ( ) หรือที่เรียกว่า หยกแอลไบต์  เป็นรัตนชาติที่พบได้เฉพาะในพม่าตอนเหนือ มีการระบุชนิดเป็นครั้งแรกใน พ.ศ. 2506 โดย เอดูอาร์ท กือเบลิน (Eduard Josef Gübelin) นักอัญมณีวิทยาชาวสวิส และได้รับการตั้งชื่อตามหมู่บ้านใกล้กับที่ซึ่งพบครั้งแรกบริเวณเชิงเทือกเขาหิมาลัยในรัฐกะชีน
โดยทั่วไปแล้ว มอซิซิจะมีสีเขียว โดยมีเส้นสีเขียวเข้มถึงดำเป็นลวดลายที่โดดเด่น ในทางเทคนิคมอซิซิจัดเป็นประเภทหินมากกว่าแร่ ประกอบด้วยแร่ธาตุหลายชนิด รวมทั้งคอสโมคลอร์ (kosmochlor) (หรือเรียกอีกอย่างว่ายูรีไอต์ (ureyite), NaCrSi2O6), เจไดต์ที่อุดมด้วยโครเมียมในปริมาณสูง และแอลไบต์เฟลด์สปาร์
มอซิซิมีดัชนีหักเหแสงระหว่าง 1.52 ถึง 1.68 และระดับความแข็ง 6 ถึง 7 ตามมาตราโมส (Mohs) มอซิซิมีความถ่วงจำเพาะตั้งแต่ 2.45 ถึง 3.15 ความสะอาด (Clarity) ที่พบในมอซิซิ มีหลากหลายตั้งแต่โปร่งแสงจนถึงขุ่นทึบแสง
ยาลดไข้

ยาลดไข้คือยาที่มีผลช่วยลดไข้ ทำงานที่สมองส่วนไฮโปทาลามัส ยับยั้งกลไกเพิ่มอุณหภูมิร่างกายที่ปกติแล้วจะถูกกระตุ้นด้วยสารพรอสตาแกลนดิน เมื่อกลไกนี้ถูกยับยั้งแล้วร่างกายจะมีกลไกอื่นๆ ที่ปรับอุณหภูมิร่างกายให้ลดลง
ยาลดไข้จำนวนมากมีผลต่อร่ายกายมากกว่าแค่เพียงลดไข้ เช่น ยาลดไข้ในกลุ่มยาต้านการอักเสบที่ไม่ใช่สเตียรอยด์ (ไอบูโปรเฟน แอสไพริน เป็นต้น) มีผลทั้งลดไข้ แก้ปวด (analgesic) และลดการอักเสบ ในขณะที่พาราเซตามอลมีผลลดไข้และแก้ปวด แต่ไม่มีผลลดการอักเสบ
รางวัลเจแปนอะแคเดมีฟิล์ม สาขาภาพยนตร์แห่งปี

รางวัลเจแปนอะแคเดมีฟิล์ม สาขาภาพยนตร์แห่งปี (; โรมาจิ: "Nippon Akademī-shou Sakuhinsho") เป็นรางวัลภาพยนตร์ที่มอบให้แก่ภาพยนตร์ญี่ปุ่นยอดเยี่ยมในงานรางวัลเจแปนอะแคเดมีฟิล์มซึ่งจัดขึ้นเป็นประจำทุกปี
ทะเลสาบชินจิ

ทะเลสาบชินจิ  เป็นทะเลสาบในบริเวณทางตะวันออกเฉียงเหนือของจังหวัดชิมาเนะ ประเทศญี่ปุ่น มีขนาดใหญ่เป็นอันดับ 7 ของประเทศญี่ปุ่น โดยมีเส้นรอบวง ล้อมรอบไปด้วยคาบสมุทรชิมาเนะทางเหนือ และที่ราบอิซูโมะกับมัตสึเอะทางตะวันตกและตะวันออกตามลำดับ บริเวณที่ลุ่ม ของทะเลสาบอยู่ในอนุสัญญาแรมซาร์
เมซีเย 9

เมซีเย 9 (Messier 9 ที่รู้จักกันดีในชื่อ เอ็ม 9 หรือ เอ็นจีซี 6333)  เป็นกระจุกดาวทรงกลมที่ตั้งอยู่ในกลุ่มดาวคนแบกงู อยู่ในตำแหน่งทางตอนใต้ของกลุ่มดาว ทางตะวันตกเฉียงใต้ของดาวอีตา-คนแบกงู (Eta Ophiuchi) และอยู่ส่วนบนของเมฆฝุ่นมืดที่มีชื่อว่า บาร์นาร์ด 64 ถูกค้นพบโดย ชาร์ล เมซีเย นักดาราศาสตร์ชาวฝรั่งเศสในวันที่ 3 มิถุนายน ค.ศ. 1764 เมซีเยคิดว่าวัตถุนี้เป็นเนบิวลาที่ไม่มีดาวฤกษ์ แต่ทว่าในปี ค.ศ. 1783 วิลเลียม เฮอร์เชล นักดาราศาสตร์ชาวอังกฤษ ใช้แผ่นสะท้อนแสงเพื่อแยกดาวแต่ละดวงภายในกระจุกดาวได้ เขาคาดว่ากระจุกดาวจะมีเส้นผ่านศูนย์กลาง 7–8 ลิบดา โดยมีดาวฤกษ์หนาแน่นใกล้บริเวณศูนย์กลาง
ขนาดโชติมาตรปรากฏ 7.7 และขนาดเชิงมุม 9.3 ลิบดา ดังนั้นจึงเป็นกระจุกดาวทรงกลมที่สังเกตได้อย่างง่ายดายด้วยกล้องโทรทรรศน์หรือกล้องสองตา เอ็ม 9 เป็นหนึ่งในกระจุกดาวทรงกลมที่อยู่ใกล้กับศูนย์กลางของกาแล็กซีทางช้างเผือกที่สุด ตั้งอยู่ห่างจากศูนย์กลางประมาณ 5,500 ปีแสงและตั้งอยู่ห่างจากโลกประมาณ 25,800 ปีแสง
ความส่องสว่างรวมของกระจุกดาวนี้อยู่ที่ประมาณ 120,000 เท่าของดวงอาทิตย์ โดยมีขนาดโชติมาตรสัมบูรณ์ −8.04 ดาวฤกษ์สว่างที่สุดที่ตั้งอยู่ใน เอ็ม 9 มีขนาดโชติมาตรปรากฏ 13.5 สามารถมองเห็นในกล้องโทรทรรศน์ขนาดปานกลางโดยนักดาราศาสตร์สมัครเล่น เอ็ม 9 มีดาวแปรแสง 24 ดวง ประกอบด้วยดาวแปรแสงอาร์อาร์ไลรี 21 ดวง, ดาวแปรแสงคาบยาว 1 ดวง, ดาวแปรแสงเซเฟอิดชนิดที่สอง 1 ดวง และดาวคู่คราส 1 ระบบ โดยไม่พบดาวแปลกพวกสีน้ำเงิน หรือดาวแปรแสง SX Phoenicis จากคาบของดาวแปรแสงอาร์อาร์ไลรี กระจุกดาวนี้จัดอยู่ในประเภท "Oosterhoff" ชนิดที่ 2 ซึ่งการกำเนิดจะไม่เกิดนอกบริเวณกาแล็กซี เอ็ม 9 มีอายุประมาณ 12 พันล้านปี
บริเวณใกล้กับเอ็ม 9 บนท้องฟ้า ที่ประมาณ 80 ลิบดา (1 1/3 องศา) ทางทิศตะวันออกเฉียงเหนือของเอ็ม 9 มีกระจุกดาวทรงกลมเอ็นจีซี 6356 ที่มีแสงหรี่กว่า และในระยะเดียวกันทางตะวันออกเฉียงใต้มีกระจุกดาวทรงกลม เอ็นจีซี 6342 ตั้งอยู่
ตำบลโตนด (อำเภอโนนสูง)

โตนด เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโตนด ตั้งอยู่ห่างจากอำเภอโนนไทย ประมาณ 10 กิโลเมตร
การปกครอง.
ตำบลโตนด แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลบิง

บิง เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบิง 
การปกครอง.
ตำบลบิง แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลดอนชมพู

ดอนชมพู เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนชมพู ตั้งอยู่ห่างจากอำเภอโนนสูง ประมาณ 22 กิโลเมตร
การปกครอง.
ตำบลดอนชมพู แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
 ความปลอดภัย
ตำบลหลุมข้าว (อำเภอโนนสูง)

หลุมข้าว เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหลุมข้าว ตั้งอยู่ห่างจากอำเภอโนนไทย ประมาณ 19 กิโลเมตร
การปกครอง.
ตำบลหลุมข้าว แบ่งการปกครองออกเป็น 17 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ดรูซ

ดรูซ ("darzī" or "durzī", พหูพจน์ "durūz") เป็นสมาชิกกลุ่มศาสนาชาติพันธุ์คุยหลัทธิที่พูดภาษาอาหรับ ซึ่งมีถิ่นกำเนิดในเอเชียตะวันตก ชาวดรูซนับถือศาสนาดรูซที่พัฒนามาจากอิสมาอีลียะฮ์อันเป็นศาสนาอิสลามนิกายชีอะฮ์สายหนึ่ง แต่กระนั้นพวกเขาไม่ได้จัดอยู่ในกลุ่มมุสลิม ศาสนาดรูซเป็นศาสนาชาติพันธุ์กลุ่มอับราฮัมที่มีความเชื่อเอกเทวนิยมและการผสานความเชื่อ โดยอิงจากคำสอนของฮัมซะฮ์ อิบน์ อะลีและอัลฮากิม บิอัมรุลลอฮ์ รวมถึงนักปรัชญากรีกโบราณ เช่น เพลโต แอริสตอเติล พีทาโกรัสและซีโนแห่งซีเทียม ศาสนิกชนเรียกตนเองว่า "ชนผู้นับถือเทพองค์เดียว" ("Al-Muwaḥḥidūn")
สาส์นแห่งปัญญา ("Rasa'il al-Hikmah") เป็นคัมภีร์ที่เป็นรากฐานและหัวใจสำคัญของศาสนาดรูซ ศาสนาดรูซผสานแนวคิดอิสมาอีลียะฮ์ ศาสนาคริสต์ ไญยนิยม ลัทธิเพลโตใหม่ ศาสนาโซโรอัสเตอร์ ศาสนาพุทธ ศาสนาฮินดู ลัทธิพีทาโกรัส และปรัชญาอื่น ๆ จนเกิดเป็นความเชื่อเฉพาะตัวที่อิงอยู่บนการตีความคัมภีร์ที่เน้นย้ำบทบาทของจิตและความสัตย์จริง ชาวดรูซเชื่อในประสบการณ์พบปะกับเทพและการกลับชาติมาเกิด รวมถึงเชื่อว่าเมื่อสิ้นสุดวัฏจักรการเกิดใหม่ จิตจะไปรวมกับอนุตรจิต ("al-ʻaql al-kullī")
ชาวดรูซเชื่อว่ามีผู้เผยพระวจนะเจ็ดคนในแต่ละช่วงเวลาในประวัติศาสตร์ได้แก่ อาดัม โนอาห์ อับราฮัม โมเสส พระเยซู มุฮัมมัดและมุฮัมมัด อิบน์ อิสมาอีล อัดดะรอซี ธรรมเนียมดรูซยังนับถือซัลมาน อัลฟาริซี อัล-คิฎิร (ถูกระบุเป็นเอลียาห์ผู้เกิดใหม่เป็นยอห์นผู้ให้บัพติศมาและนักบุญจอร์จ) โยบ ลูกาผู้นิพนธ์พระวรสารและคนอื่น ๆ ในฐานะผู้ชี้แนะและผู้เผยพระวจนะ นอกจากนี้ดรูซยังมีความเกี่ยวข้องกับชุอัยบ์หรือเยโธร
แม้ว่าดรูซจะพัฒนามาจากอิสมาอีลียะฮ์ แต่ชาวดรูซไม่ใช่มุสลิม ดรูซเป็นหนึ่งในกลุ่มศาสนาหลักในลิแวนต์ มีศาสนิกชนประมาณ 800,000–1,000,000 คน ชาวดรูซส่วนใหญ่อาศัยอยู่ในเลบานอน ซีเรียและอิสราเอล คิดเป็น 5.5% ของประชากรเลบานอน 3% ของซีเรียและ 1.6% ของอิสราเอล ชุมชนดรูซที่เก่าแก่และมีชาวดรูซอาศัยอยู่หนาแน่นที่สุดอยู่ที่ภูเขาเลบานอนและทางใต้ของซีเรียรอบญะบัล อัล-ดรูซ (ภูเขาแห่งดรูซ)
ชุมชนดรูซมีส่วนสำคัญในการก่อร่างประวัติศาสตร์ลิแวนต์และยังมีส่วนสำคัญในทางการเมืองภูมิภาคนั้น อย่างไรก็ตามเนื่องจากเป็นชนกลุ่มน้อยในหลายประเทศ ชาวดรูซจึงมักประสบกับการเบียดเบียนทางศาสนาบ่อยครั้งจากกลุ่มอิสลามหัวรุนแรง